Bokgobapuku bja Randburg

Bokgobapuku bja Randburg ke bjo bongwe bja makgobapuku a selete mo toropong ya Johannesburg, Afrika Borwa . Bokgobapuku bo hlankela toropo ya Cosmo City le metse ya ka ntle ga toropo yeo e e dikologilego; e hwetšwa ka gare ga Senthara ya Setšhaba ya Randburg. E wela ka fase ga makgobapuku a Selete sa B a Motse wa Johannesburg. Bokgobapuku bja Randburg bo etelela pele maitapišo a ditoropong a go fetoša makgobapuku ka dijithale ka maitapišo a go swana le mLiteracy . Ka Phato ya 2023, bokgobapuku bo ile bja fiwa mpho ya inverter go kgontšha bašumiši bja yona gore ba šomiše bokgobapuku ge go nale go tšhollwa ga morwalo ga mohlagase. Tšwago ya bokgobapuku e ka latišišwa morago go fihla ka bo-1950 nakong ya kgolo ya ka pela le tlhabollo kua Randburg. Go arabela nyakego ye e oketšegago ya setšhaba ya phihlelelo ya tshedimošo le methopo, bokgobapuku bjo bonnyane bo ile bja hlomiwa ka 1957 ka gare ga meago ya masepala ye e lego gona. Sebaka se se senyenyane, seo se nago le bašomi ba bo-rabokgobapuku ba baithaopi mafelelong se ile sa katološetšwa go ba bokgobapuku bjo bogolo le bjo bo nago le didirišwa tše dintši ka 1971.